Fotografsko dokumentovanje Amerike
Najnoviji projekat fotografkinje Kerol Hajsmit obuhvata obilazak 50 država i snimanje gradova, sela i pejsaža Amerike 21. stoleća
. Kerol Hajsmit je žena sa misijom – da fotografiše što veći broj varoši, gradova i seoskih područja u Americi, pre nego što ih razvoj ne proguta. Fotografkinja koja živi u Vašingtonu planira da obiđe sve američke države tokom narednih 10 do 15 godina, dokumentujući sve – od važnih istorijskih obeležja i građevina, do slika koje reprezentuju unutrašnjost Amerike. Na ovom ambicioznom projektu, ona sarađuje sa Kongresnom bibliotekom u Vašingtonu, koja u svojoj zbirci već ima deset hiljada njenih fotografija. Ona planira da biblioteci svake godine pokloni deset hiljada novih snimaka, koji će biti dostupni javnosti. Kerol Hajsmit kaže da joj je cilj da ovekoveči suštinu današnjeg lika Amerike. „ Ona je rešena da ovekoveči upravo tu sliku. Projekat Amerika 21. veka je započela februara prošle godine u državi Alabami, a sada radi u gradu u kojem živi – Vašingtonu. Snimanje elemenata američke kulture je nešto što Kerol Hajsmit radi dugo vremena. Svoju fotografsku karijeru je počela 1980-ih, snimajući restauraciju istorijskih objekata u Vašingtonu. Američka poštanska služba je u stvari izabrala njen snimak jednog od vašingtonskih obeležja – Memorijala Tomasa Džefersona – za poštansku marku. U prvom tiražu, štampano je sto miliona takvih maraka. Proteklih petnest godina, nagrađivana fotografkinja je putovala širom Amerike, snimjući za „Rendom haus“, jednu od najvećih izdavačkih kompanija na svetu, kao i za druge klijente. Snimila je više od trista hiljada fotografija, koje su objavljene u više od milion i po prodatih knjiga. Novi projekat Kerol Hajsmit će joj omogućiti luksuz da provede znatno vreme u svakoj državi; fotografišući slike koje će u budućnosti po svemu sudeći nestati. Iako će vreme zasigurno doneti promene, Kerol Hajsmit je optimista da ono što je uistinu suština Amerike, nikada neće nestati.